<classify> Mwandishi Wetu, Dar es Salaam Mahakama Kuu Kanda ya Dar es Salaam, imempa siku saba mmiliki wa gazeti la Tanzanite, Cyprian Musiba na wachapishaji wa gazeti hilo wawe wamewasilisha majibu dhidi ya madai ya aliyekuwa Waziri wa Mambo ya Nje, Bernard Membe anayetaka kulipwa Sh bilioni 10 kwa kuchafuliwa. Uamuzihuo wa mahakama umetolewa leo Jumanne Julai 2, mbele ya Jaji Joaquine Demelobaada kupitia maombi ya wajibu maombi ya kutaka waongezewe muda wa kuwasilishautetezi na majibu kinzani. JajiDemelo amesema wajibu maombi walitakiwa kuwasilisha utetezi na majibu kinzanindani ya siku 21 baada ya shauri kufunguliwa Desemba mwaka jana lakinihawakufanya hivyo ambapo Musiba kupitia Wakili wake Majura Magafu waliomba kuongezewamuda japo wadai walipinga maombi hayo wakitaka yasikubaliwe. Mahakamaimesikiliza hoja za pande zote mbili imeona kesi ina maslahi kwa umma hivyo nibora na upande mwingine wakasikilizwa. Hatuwezi kusikiliza shauri upande mmoja,kesi hii ina ina maslahi kwa umma kuna haja ya kuusikiliza na upande wa pili,nawapa siku saba muwasilishe utetezi na hati ya kiapo kinzani, amesema JajiDemelo. JajiDemelo alisema upande wa waleta maombi kama watakuwa na hoja za kujibu uteteziwawasilishe kabla ya Agosti 8, mwaka huu ambapo shauri hilo la madai litaanzakusikilizwa Agosti 6, mwaka huu.  <topic>: kitaifa 